מבצע חיצי הצפון

מבצע חיצי הצפון הוא מבצע צבאי רחב-היקף של צה"ל שהחל ב-19 בספטמבר 2024 במסגרת החזית הצפונית במלחמת חרבות ברזל. חיל האוויר תקף עשרות אלפי משגרי רקטות ומחסני אמל"ח ברחבי לבנון ששיגרו רקטות לצפון ישראל, וכן ביצע סיכול ממוקד במספר רב של מפקדים בארגון הטרור חזבאללה, כולל חסן נסראללה וראשי המערכים בזרוע הצבאית ובכוח רדואן. בתוך שמונה ימים השלימה ישראל את הריגת כל צמרת הפיקוד של חזבאללה, למעט אבו עלי רצ'א. ביום ה-13 למבצע צה"ל החל את התמרון הקרקעי בדרום לבנון. צה"ל התנקש באבראהים עקיל ובכירים נוספים ברובע הדאחייה בביירות. גם ראש מערך הטילים של חזבאללה, אבראהים קובייסי, נהרג בסיכול ממוקד בדאחייה, ויומיים לאחר מכן נהרג גם ראש המערך האווירי של חזבאללה, מוחמד חוסיין סרור. למחרת, בערב יום שישי, 27 בספטמבר 2024, ב"מבצע סדר חדש", נהרגו גם מזכ"ל הארגון חסן נסראללה, מפקד החזית הדרומית עלי כרכי, ובכירים נוספים בתקיפת המפקדה הראשית ברובע הדאחייה שבביירות. כשבוע לאחר מכן דווח כי יורשו המיועד של נסראללה, האשם ספי א-דין, נהרג בסיכול ממוקד. בתקיפות האוויריות בין התאריכים 23–24 בספטמבר נהרגו 558 איש. זהו מספר ההרוגים הלבנונים ליממה הגבוה ביותר מאז מלחמת האזרחים בלבנון. סך ההרוגים הלבנונים בכלל המבצע גבוה מסך ההרוגים במלחמת לבנון השנייה כולה. ערך מורחב – החזית הצפונית במלחמת חרבות ברזל ב-8 באוקטובר 2023, יום לאחר מתקפת הפתע על ישראל, החל חזבאללה לשגר רקטות לעבר ישראל. בהמשך שיגר גם אלפי כטב"מים וטילי נ"ט. בעקבות זאת ישראל פינתה יישובים בעומק של שני קילומטר מגבול ישראל–לבנון. במהלך חודשים רבים חזבאללה טיווח את היישובים הנטושים באופן יום-יומי על ידי ירי נשק מדויק נגד טנקים והרס שיטתי של הבתים ביישובים. צה"ל הגיב בפעולות סיכול ממוקד של מחבלים, בעיקר בדרום לבנון אך גם בביירות, ובתקיפת בסיסי מחבלים בדרום לבנון. צה"ל גם נהג לתקוף מהאוויר את חוליות משגרי הנ"ט לפני הירי. כ-94,000 מתושבי דרום לבנון פונו מבתיהם, הרס רב נגרם ביישובי דרום לבנון הסמוכים לגבול ונזק כבד נגרם לחקלאות בדרום לבנון. במהלך קיץ 2024 חלה הסלמה דרמטית בעימות והוא הגיע מספר פעמים לסף התלקחות לכדי מלחמה כוללת: בפגיעת הרקטה במג'דל שמס, בהתנקשות בפואד שוכר ובמתקפת המנע הישראלית נגד מכת העונשין של חזבאללה. ב-17 בספטמבר 2024 קיבל הקבינט המדיני-ביטחוני החלטה שלפיה החזרת תושבי צפון ישראל בקו העימות לבתיהם היא אחד מיעדיה הרשמיים של המלחמה. בו ביום שבו קבע הקבינט כי החזרת תושבי קו העימות היא יעד מלחמה רשמי, וכן ביום למחרת – אירעו התפוצצויות במכשירי הקשר של חזבאללה, שיוחסו בעולם לישראל. ההתפוצצויות גרמו לעשרות הרוגים ולאלפי פצועים. במשך 11 החודשים הראשונים למלחמה בחרה ישראל שלא לפתוח בחזית עצימה נוספת מעבר ללחימה ברצועת עזה, וניהלה חילופי מהלומות ברמת עצימות נמוכה עם חזבאללה. ב-18 בספטמבר הרמטכ"ל הרצי הלוי, שר הביטחון יואב גלנט וראש הממשלה בנימין נתניהו הוציאו הצהרות בדבר הצורך בהגברת עצימות הלחימה בצפון כדי לממש את יעד המלחמה להשבת התושבים לבתיהם. ב-19 בספטמבר החל חיל האוויר הישראלי להסלים משמעותית את התקפותיו, לכדי מאות מטרות חזבאללה. זאת במטרה לגרוע משמעותית מיכולות הירי הרקטי של חזבאללה. בשעה 17:00 נאם מזכ"ל חזבאללה חסן נסראללה על אירועי "מתקפת הביפרים" שהחלה יומיים קודם לכן. מספר דקות לפני נאומו, תמרנו בהפגנתיות מטוסי חיל האוויר הישראלי אזורים שונים בלבנון, והחלו בהפצצה מאסיבית של יעדי טרור. בגל תקיפות שערכו לאחר מכן הושמדו, על פי דובר צה"ל, כ-100 משגרים וכ-1,000 קני שיגור שהיו מוכנים לשיגור מיידי. למחרת, הופצצו מאות יעדי חזבאללה. ערך מורחב – ההתנקשות באבראהים עקיל ב-20 בספטמבר סמוך לשעה 15:45 צה"ל התנקש באבראהים עקיל, המפקד בפועל של הזרוע הצבאית, בעת שנפגש עם מפקדי "כוח רדואן" במרתף בחארת חריכ שברובע הדאחייה בביירות, לאחר שנפגע במתקפת הביפרים. עקיל נהרג בסיכול ממוקד ועמו גם ראשי "כוח רדואן" ומפקדי אגף המבצעים של חזבאללה. בסך הכול נהרגו 45 בני אדם בסיכול הממוקד של איברהים עקיל וראשי כוח רדואן. ב-21 בספטמבר חיל האוויר הישראלי תקף כ-300 מטרות בלבנון, בהן משגרים ואלפי קנים לצד תשתיות צבאיות נוספות, במספר מרחבים בדרום לבנון. בליל 22 בספטמבר ועד שעות הבוקר, שיגר חזבאללה כמאה טילים לצפון הארץ, ולראשונה גם רקטות "פאדי". התרעות נשמעו במרחב הצפון, לרבות חיפה והקריות, יישובי הכנרת ויישובים נוספים בגליל התחתון, עמק הירדן, ועמק יזרעאל. מהמטח נפגעו מספר בתים ונפצעו מספר אזרחים. חזבאללה טען כי המטח כוון לעבר מפעל "רפאל" מצפון לחיפה. עוד קודם לירי הכריז פיקוד העורף על מצב חירום בקו חיפה וצפונה והלימודים במקומות אלו בוטלו. בערב הופעלו אזעקות בעמק בית שאן, בעקבות חדירת כלי טיס ששוגרו על ידי המיליציות הפרו-איראניות בעיראק. ב-23 בספטמבר קרא צה"ל לתושבי דרום לבנון שברשותם אמצעי לחימה להתפנות מבתיהם. הפנייה נעשתה גם על ידי דובר צה"ל בערבית אביחי אדרעי, וגם על ידי השתלטות על הרדיו האזורי ועל ידי שליחת מסרונים. בעקבות זאת התפנו אלפי תושבים מאזורי מגוריהם. לאחר מכן תקף צה"ל מעל 3,000 בתים עם אמל"ח. לאחר מכן החל גל תקיפות גם במחוז אל-בקאע שבבקעת הלבנון. כעבור כשעתיים החל גל תקיפות נוסף באזור זה. לקראת הערב תקף צה"ל באזור הדאחייה בביירות דירה שבה שהה עלי כרכי, מפקד חזית הדרום והשלישי בהיררכיה של ארגון חזבאללה. משרד הבריאות הלבנוני מסר שבתקיפות ביום זה נהרגו 558 תושבי לבנון, וכ-1,835 נפצעו. על פי הדיווחים, זהו מספר ההרוגים הגבוה ביותר במדינה ביום אחד מאז סיום מלחמת האזרחים בשנת 1990. באותו יום שוגרו כ-200 רקטות לצפון המדינה. 10 רקטות אף נורו לשומרון, הטווח הרחוק ביותר שאליו הגיעו רקטות חזבאללה, ו-2 פלסטינים נפצעו בכפר דיר איסתיא. במהלך הלילה תקף צה"ל מטרות רבות בלבנון במיקוד על אזור הבקאע בלבנון. חזבאללה המשיך לירות מטחים נרחבים לעבר גוש נצרת, עמק יזרעאל, הגליל המערבי, הקריות, משגב הגליל התחתון, הכרמל, רמת הגולן ועמק החולה. בבוקר 29 בספטמבר דיווחו גורמים בארצות הברית כי ייתכן שהחלו פעולות חוצות גבול בקנה מידה קטן בלבנון כדי להשמיד מתקני חזבאללה הצמודים לגבול מצידו הלבנוני. ב-24 בספטמבר אחר הצהריים אבראהים קובייסי, ראש מערך הטילים של חזבאללה, נהרג בסיכול ממוקד ברובע הדאחייה של ביירות. בתקיפה נהרגו גם אנשי המטה שלו בהם עבאס אבראהים שרף אלדין, סגנו של קובייסי, וכן המחבל חוסיין האני, שהיה מקורב לפואד שוכר, רמטכ"ל חזבאללה, שנהרג כחודשיים קודם לכן. דובר צה"ל פרסם כי ביממה שבין 23 ל-24 בספטמבר צה"ל תקף 1,600 פעמים ברחבי לבנון. בבוקר 25 בספטמבר, בשעה 6:29 בבוקר, שוגר טיל קרקע-קרקע מסוג קאדר 1 מכיוון לבנון לעבר גוש דן, מדובר בפעם הראשונה בהיסטוריה ששוגר טיל לגוש דן מלבנון. חזבאללה טען כי כיוון את הטיל לעבר מטה המוסד. השיגור בוצע בשעה המדויקת שבה נפתחה מתקפת הפתע על ישראל שנה קודם לכן, על פי לוח השנה ההיג'רי – 22 לחודש השלישי (רַבִּיע אַל-אַוַל). הטיל יורט על ידי קלע דוד. לראשונה גם שוגר מטח לעבר אזור נתניה וזכרון יעקב. משרד הבריאות בלבנון דיווח על 72 הרוגים וכ-400 פצועים כתוצאה מתקיפות צה"ל ברחבי לבנון ב-25 בספטמבר. במהלך הערב, החלו דיווחים על מגעים להפסקת אש בשולי עצרת האו"ם בניו יורק. במהלך הלילה, ארצות הברית, צרפת ומדינות נוספות הציגו הצעה להפסקת אש. ב-26 בספטמבר צה"ל מיתן את התקיפות בלבנון נוכח מגעים להפסקת אש ותקף מחסני אמל"ח ותשתיות טרור בעצימות נמוכה. לפי דיווח ערבי, ישראל וחזבאללה דחו את ההצעה להפסקת אש שהציגו נשיא צרפת, עמנואל מקרון, ונשיא ארצות הברית, ג'ו ביידן, ומדינות נוספות. מאוחר יותר, בהודעה שפרסם באנגלית בלבד, הודיע ראש הממשלה נתניהו שהוא "שותף למטרות של היוזמה האמריקנית להפסקת אש בלבנון". אחרי הפוגה מסוימת, שוגרו לקראת השעה 11:00 רקטות לעכו וסביבתה. בתגובה תקף צה"ל בעומק לבנון ואת מעברי הגבול בגבול לבנון–סוריה, דרכם מועבר אמל"ח לחזבאללה. באחת הפעילויות נהרג בסיכול ממוקד את מפקד המערך האווירי של חזבאללה, מוחמד חוסיין סרור, בדאחייה שבביירות. משרד הבריאות הלבנוני פרסם כי 92 לבנונים נהרגו ב-26 בספטמבר ו-153 נפצעו. צה"ל פרסם כי ביצע 220 תקיפות באותה יממה. סרור חזר שלושה ימים קודם לכן מאימון הכוחות החות'ים בתימן. בלילה 27 בספטמבר, סביב השעה 00:45, שיגרו החות'ים טיל בליסטי מתימן לעבר גוש דן, והוא יורט בהצלחה באמצעות המיירט "חץ 3". ב-30 בספטמבר, חמאס בלבנון הודיע כי מנהיגו במדינה, פתח שריף אבו אל-אמין, נהרג בתקיפה ישראלית באזור צור בדרום המדינה. ערך מורחב – מבצע סדר חדש בבוקר 27 בספטמבר, ארגון הטרור חזבאללה שיגר מטחי רקטות כבדים לעבר יישובי הגליל התחתון, טבריה, חיפה והקריות. בתגובה צה"ל תקף מטרות נרחבות בדרום לבנון ובעומק לבנון. לפנות ערב צה"ל תקף את המפקדה המרכזית של ארגון הטרור חזבאללה ברובע הדאחייה בביירות. המפקדה מוקמה מתחת לבנייני מגורים ששימשו כמגן אנושי ונהרסו בתקיפה. ב-28 בספטמבר אישר דובר צה"ל כי חסן נסראללה ועלי כרכי נהרגו בתקיפה. יחד עימם נהרגו בכירים נוספים בחזבאללה וכן תת-אלוף עבאס נילפורושאן, מפקד כוח קודס בלבנון וסוריה מטעם משמרות המהפכה האסלאמית. ב-28 בספטמבר ב-02:06 דיווח צה"ל כי מטוסי קרב של חיל האוויר הרגו את מפקד יחידת הטילים של חזבאללה בדרום לבנון, מוחמד עלי אסמאעיל, את סגנו, ומפקדי חזבאללה נוספים. ב-28 בספטמבר הרג צה"ל בסיכול ממוקד את נביל קאווק, ראש מנגנון הביטחון המונע של חזבאללה וחבר במועצת הג'יהאד. קצת אחרי הפצצת מפקדת חזבאללה, דובר צה"ל בערבית, אביחי אדרעי, קרא לראשונה לתושבים באזורים שונים בביירות להתפנות מבתיהם. דובר צה"ל, דניאל הגרי, הצהיר כי שלושה מבנים בדאחייה יותקפו כדי להשמיד נשק אסטרטגי של חזבאללה שמוחבא בהם, ובפרט טילי חוף-ים ארוכי-טווח. ב-28 בספטמבר סביבות 00:39 מבנים אלו הותקפו בצורה ממוקדת. לאורך הלילה תקפו מטוסי קרב של חיל האוויר וספינות טילים של חיל הים מטרות טרור בביירות. ב-29 בספטמבר אחר הצהריים תקף צה"ל כ-120 מטרות של חזבאללה בדרום ועומק לבנון, שבהן שהו מחבלים רבים. התקיפה בוצעה באמצעות עשרות מטוסי קרב (במקביל לתקיפת תשתיות חות'יות בתימן באותו יום). משרד הבריאות הלבנוני עדכן כי באותו היום נהרגו 105 לבנונים ונפצעו 359. ב-30 בספטמבר, תקף צה"ל והשמיד מחסן של משגרי טילי קרקע-אוויר שהוסתרו בתשתית אזרחית הממוקמת כ-1.5 קילומטרים מנמל התעופה הבין-לאומי של ביירות. במבצע חיצי הצפון תקף צה"ל עשרות משגרי טק"א של חזבאללה ברחבי לבנון. משרד הבריאות הלבנוני עדכן כי באותו היום נהרגו 95 לבנונים ונפצעו 172. משרד הבריאות הלבנוני סיכם כי בסך הכל נהרגו בלבנון מאז 23 בספטמבר 1,873 לבנונים ונפצעו 9,134. ערך מורחב – התמרון הקרקעי בלבנון במלחמת חרבות ברזל ב-30 בספטמבר סביב השעה 22:00 הודיעה ארצות הברית כי צה"ל החל בתמרון קרקעי בדרום לבנון. בליל 1 באוקטובר בשעה 2:00 בלילה דובר צה"ל הודיע רשמית כוחות צה״ל החלו במספר פעולות קרקעיות ממוקדות נגד יעדי טרור של חזבאללה בכפרים סמוך לגבול ישראל–לבנון. מוקדם יותר באותו הלילה דובר צה"ל בערבית הורה לתושבי הכפרים בדרום לבנון הסמוכים לגבול להתפנות. לוחמי אוגדה 98 ובהם לוחמי עוצבת הקומנדו, הצנחנים, והשריון של חטיבה 7 פועלים בכפרים הסמוכים לגבול. אליהם הצטרפו לוחמי אוגדה 36, בהם לוחמי חטיבת גולני, חטיבת השריון 188, חטיבת "עציוני" וכוחות נוספים. ב-3 באוקטובר 2024 צה״ל קרא לתושבים בכפרים שנמצאים צפונית לליטני להתפנות, לפני הרחבת התמרון הקרקעי. במקביל לתמרון, הפעילות האווירית נמשכה. לדוגמה, צה"ל הודיע על תקיפת מטה המודיעין של חזבאללה בביירות. מטוסי קרב של חיל האוויר תקפו מספר מטרות של מטה המודיעין, בהן פעילי היחידה, אמצעי איסוף וכן מפקדות ותשתיות נוספות. ב-5 באוקטובר ישראל תקפה לראשונה ליד העיר טריפולי שבצפון לבנון במחנה הפליטים הפלסטיני אל-בדאווי (ער') הנמצא במרחב והרגה בכיר בחמאס בשם סעיד עטאללה עלי, יחד עם אשתו ושני ילדיו. בין 3 ל-4 באוקטובר צה"ל קרא לפנות בניינים בביירות, ולאחר זמן קצר נשמעו פיצוצים בדאחייה. יעד התקיפה היה האשם ספי א-דין, ראש המועצה המבצעת של חזבאללה ובן דודו של נסראללה, שסומן כמחליפו. לפי דיווחים, גם ראש אגף המודיעין של חזבאללה וגם מפקד כוח קודס, אסמאעיל קאאני, שהו עם האשם ספי א-דין. גורמים ישראליים אישרו למחרת שהאשם ספי א-דין נהרג, אך לא ידוע מה עלה בגורלם של אסמאעיל קאאני וראש אגף המודיעין. ביום זה צה"ל תקף בגבול לבנון–סוריה. בנוסף, צה"ל החל לאטום מנהרות של חזבאללה באמצעות מלט. לאחר ההתנקשויות, בכירי חמאס בלבנון ובאיראן נמלטו ממדינות אלה מחשש לגורל דומה. בלילות של 5–7 באוקטובר תקף חיל האוויר הישראלי מטרות חזבאללה רבות בביירות, ובהן מחסני טילים ונשק אסטרטגי שהוסתרו מתחת לבניינים. דווח על לפחות 30 תקיפות שגרמו לפיצוצים עזים ובהם פיצוצי משנה רבים, עדות לנשק הרב שהושמד בתקיפות. במהלך ההפצצות בביירות ב-7 באוקטובר בוצע סיכול ממוקד לעבר סוהייל חוסיין חוסייני, ראש מערך המטה של חזבאללה. על פי דובר צה"ל הוא נהרג בתקיפה. ב-7 באוקטובר צה"ל הודיע על סגירת קו החוף הלבנוני משפך נהר אל-אוולי, צפונית לצידון ועד ראש הנקרה. באותו יום ביצע צה"ל מטס תקיפה נרחב נגד מפקדות תת-קרקעיות של חזבאללה בדרום לבנון. במטס נהרגו לפחות 50 מחבלים, בהם מפקדים. ב-8 באוקטובר נעים קאסם, סגנו של חסן נסראללה והבכיר היחיד שנשאר בצמרת חזבאללה, הודיע בנאום קצר שהוא תומך במאמצים להשגת הפסקת אש. בנוסף מטוסי קרב של צה"ל תקפו את מוביל המים הראשי מנהר הליטאני לחקלאים ברצועת החוף בדרום לבנון. זוהי הפעם הראשונה שצה"ל ביצע רצף תקיפות שכוונו לתשתיות אזרחיות. חזבאללה ירה מעל 100 רקטות לחיפה והקריות, המטח הגדול ביותר שנורה לחיפה מתחילת המלחמה. כמו כן תועדו מספר פגיעות ישירות בקריית ים, שבאחת מהן אישה מבוגרת נפצעה באורח בינוני. בלילה צה"ל תקף את המפקדה הראשית בדרום לבנון, בתקיפה חוסלו למעלה מ-50 מחבלים מתוכם יותר מ-6 בכירים. ב-9 באוקטובר נרצחו שני ישראלים ממטח רקטות כבד של חזבאללה על קריית שמונה. לפי נתונים שפרסם האו"ם, נכון ל-30 בספטמבר מספר הלבנונים שעזבו את בתיהם בעקבות המבצע הגיע למעל 1,000,000 נפש, המהווים כ-20% מאוכלוסיית לבנון, ומספר הנמלטים לסוריה הגיע לכ-100,000 נפש. בתים בלבנון שהסתירו אמצעי לחימה ומשגרי רקטות, והושמדו במבצע חיצי הצפון אמל"ח בכפר חמירי אמל"ח בכפר טיר דבא משגר רקטות בכפר ברעשית רקטות בכפר מייפדון (ער') מדיה וקבצים בנושא מבצע חיצי הצפון בוויקישיתוף הערכה: "מספר 3" בחיזבאללה חוסל, חצי מהרקטות ארוכות הטווח הושמדו, סרטון בערוץ "כאן חדשות", באתר יוטיוב (אורך: 01:50), 23 בספטמבר 2024 תומר אלמגור, ‏ממתקפת הביפרים ועד ניסיון החיסול של כרכי: כך הסלימה הלחימה בלבנון בשבוע האחרון, באתר ‏מאקו‏, 24 בספטמבר 2024 יואב זיתון, ליאור בן ארי, סופו של ארכי-טרוריסט: צה"ל הודיע רשמית - חסן נסראללה חוסל, באתר ynet, 28 בספטמבר 2024 גיא חזות ועפר שלח, תמרון יבשתי בחזית הצפון - משמעויות והשלכות, המכון למחקרי ביטחון לאומי,‏ 30 בספטמבר 2024 ההרס בלבנון: צה"ל תוקף יעדי חיזבאללה בביירות, מתחזקת ההערכה כי יורשו של נסראללה חוסל - אסף גיבור, סרטון בערוץ "i24NEWS עברית", באתר יוטיוב (אורך: 03:21), 6 באוקטובר 2024 הודעות ותיעודים של דובר צה"ל כך נראית פעילות חה"א בשטח לבנון ביממה האחרונה, באתר צה"ל, 23 בספטמבר 2024 עדכון דובר צה"ל, כולל תיעודי תקיפות, באתר צה"ל, 24 בספטמבר 2024 תיעוד שרידי המשגרים מתקיפות צה"ל בימים האחרונים, באתר צה"ל, 25 בספטמבר 2024 2 דקות על רשימת החיסול של בכירי חיזבאללה. צפו, באתר צה"ל, 29 בספטמבר 2024 מאז 23 בספטמבר מדובר בטיל בליסטי ולא בטיל שיוט איראני בעל שם זהה (קאדר) אוגדה 36 מצטרפת לפעילות הקרקעית הממוקדת בדרום לבנון , באתר צה"ל, 2 באוקטובר 2024. אחרי מתקפת הביפרים: "כ-1,500 פעילי חיזבאללה יצאו מכשירות" - דוח: כמה מחבלים חברים בארגון?, באתר ynet, 25 בספטמבר 2024 כתב מקור ראשון, ‏"היעד – בכיר צבאי בחיזבאללה": ניסיון חיסול נוסף בביירות, בעיתון מקור ראשון, 7 באוקטובר 2024 יואב זיתון, גורמים אמריקנים: "ייתכן שהחלו פעולות חוצות-גבול בקנה מידה קטן בלבנון", באתר ynet, 29 בספטמבר 2024 الجزيرة نت, 558 قتيلا بجنوب لبنان وإصابات وحرائق في إسرائيل بصواريخ حزب الله, الجزيرة نت, ‏24 בספטמבר 2024 כתבי ynet, יום הלחימה העוצמתי ביותר, ומנופי הלחץ הבאים על חיזבאללה: "זה רק הפרומו", באתר ynet, 24 בספטמבר 2024 יצחק בן ישראל, מלחמת הטילים הראשונה, עמ' 7 הערה 3. איתמר אייכנר, אחרי כמעט שנה: הקבינט הוסיף את החזרת תושבי הצפון ליעדי המלחמה, באתר ynet, 17 בספטמבר 2024 ניר דבורי, ‏בישראל מכריזים על מעבר לשלב חדש במלחמה, רה"מ: "נחזיר את תושבי הצפון בבטחה", באתר ‏מאקו‏, 18 בספטמבר 2024 בלבנון מדווחים: עשרות תקיפות עוצמתיות שלא נראו כמותן, באתר JDN‏, 19 בספטמבר 2024 אלישע בן קימון, צה"ל: הותקפו כ-1,000 קני שיגור בלבנון - שהיו מוכנים לשיגור מיידי לישראל, באתר ynet, 19 בספטמבר 2024 מטח כבד לצפון; צה"ל תקף 290 מטרות ביממה האחרונה; ארה"ב קוראת לאזרחיה לצאת במיידי מלבנון, באתר ישראל היום, 22 בספטמבר 2024 ספיר ליפקין, ‏בצל תקיפות ואזהרות צה"ל: המונים נמלטים מדרום לבנון | תיעוד, באתר ‏מאקו‏, 23 בספטמבר 2024 200 הרוגים ומאות פצועים בלבנון; נתניהו וגלנט בהערכת מצב בבור חיל האוויר, באתר JDN‏ כתבי ynet, השתלטות על רדיו ושיחות פינוי: אזהרות צה"ל, גם לשר לבנוני - וגל תקיפות חדש, באתר ynet, 23 בספטמבר 2024 353 ימים למלחמה | עדכונים שוטפים, באתר ynet, 22 בספטמבר 2024 צה"ל חשף את שיטת חיזבאללה: תכנן לשגר טיל שיוט כבד מבית בדרום לבנון, באתר ynet, 23 בספטמבר 2024 כתבי ynet, צה"ל תקף בדאחייה, חיזבאללה: עלי כרכי לא חוסל, באתר ynet, 23 בספטמבר 2024 דין ברנדשטטר, לראשונה - החיזבאללה ירה לעבר השומרון – צפו בתיעודים, באתר עכשיו 14, 23 בספטמבר 2024 Stephen Farrell, Sharique Nasim, Deborah Kyvrikosaios, Joe Bavier and Hani Richter, Israel-Lebanon Live: Hezbollah commander killed, sources say ynet - ישראל במלחמה: עדכוני היום ה-354, באתר ynet, 23 בספטמבר 2024 עוזי ברוך, צה"ל על התקיפה ביום שלישי: בכירים נוספים בחיזבאללה חוסלו בביירות, באתר ערוץ 7, 27 בספטמבר 2024 כרמלה מנשה איתי בלומנטל, צה"ל: 1,600 מטרות הותקפו בלבנון ביממה האחרונה, באתר כאן – תאגיד השידור הישראלי, 23 בספטמבר 2024 יואב זיתון, יעל צ'כנובר, ליאור בן ארי, לראשונה אי-פעם: ירי מלבנון לגוש דן, באתר ynet, 25 בספטמבר 2024 עוזי ברוך, לראשונה: טיל קרקע-קרקע שוגר מלבנון לתל אביב, באתר ערוץ 7, 25 בספטמבר 2024 דין שמואל אלמס, ‏פגיעה בגובה של 50 ק"מ: הטיל ששוגר למרכז והיירוט, באתר גלובס, 25 בספטמבר 2024. ynet - 355 ימים למלחמה, באתר ynet, 24 בספטמבר 2024 לבנון: יותר מ-70 הרוגים כתוצאה מתקיפות ישראל, באתר News1 מחלקה ראשונה, 26 בספטמבר 2024 יאיר קראוס, ליאור בן ארי, יואב זיתון, מורן אזולאי, דניאל אדלסון, 45 רקטות במטח כבד לעכו. דיווח: "הפסקת אש בין ישראל לחיזבאללה - תוך שעות", באתר ynet, 26 בספטמבר 2024 היום ה-356 למלחמה | צה"ל בגל תקיפות בלבנון, שליחי ביידן נועדים עם השר דרמר, באתר ‏מאקו‏, 26 בספטמבר 2024 עמית סגל יונה לייבזון ירון אברהם, ‏אחרי שתדרכו על מגעים להפסקת אש ולאור הביקורת לשכת נתניהו מכחישה: "הלחימה תימשך במלוא העוצמה", באתר ‏מאקו‏, 26 בספטמבר 2024 ברק רביד‏, נתניהו ממשיך לזגזג: "שותף למטרות של היוזמה האמריקנית להפסקת אש בלבנון", באתר וואלה, 27 בספטמבר 2024 הזגזג נמשך | נתניהו: "שותף ליוזמת הפסקת האש", באתר "סרוגים", 27 בספטמבר 2024 ynet - בלוגים - 356 ימים למלחמה, באתר ynet כל העדכונים: מעברי גבול בין סוריה ללבנון הותקפו; אזעקות בצפת והסביבה, באתר ערוץ 7, 26 בספטמבר 2024 צה"ל: תקפנו בסוריה תשתית צבאית ששימשה את חיזבאללה, באתר ynet, 9 באפריל 2024 חוסל מפקד היחידה האווירית של חיזבאללה, באתר צה"ל, 26 בספטמבר 2024. ליאור בן ארי, משרד הבריאות של לבנון: 1,540 הרוגים מאז החל העימות בין ישראל לחיזבאללה, באתר ynet, 26 בספטמבר 2024 יירטה את הטיל מתימן לגוש דן: זוהי מערכת חץ 3, באתר ישראל היום, 27 בספטמבר 2024 צפו בעדכון דובר צה"ל, באתר צה"ל, 27 בספטמבר 2024 אהוד יערי, ‏דובר צה"ל: נסראללה חוסל, באתר ‏מאקו‏, 28 בספטמבר 2024 צפו בעדכון דובר צה"ל, באתר צה"ל, 27 בספטמבר 2024. ליאור אוחנה, צה"ל: בקרוב נתקוף יכולת אסטרטגית של חיזבאללה בדאחייה - מערך טילי חוף-ים, באתר ynet, 28 בספטמבר 2024 לא מסתפקים בנסראללה: המבצע הלילי של צה"ל להשמדת טילי חיזבאללה, סרטון בערוץ "כאן חדשות", באתר יוטיוב (אורך: 02:51), 28 בספטמבר 2024. צה"ל לא עוצר: 120 מטרות טרור הותקפו בלבנון, באתר "סרוגים", 29 בספטמבר 2024. אור גואטה, ‏משרד הבריאות הלבנוני: 105 הרוגים ו-359 פצועים מתקיפות צה"ל במדינה ביממה האחרונה, באתר דבר העובדים בארץ ישראל, 30 בספטמבר 2024 עוזי ברוך, סמוך לנמל התעופה של ביירות: צה"ל השמיד מחסן משגרי טילי קרקע-אוויר, באתר ערוץ 7, 30 בספטמבר 2024. יצחק אבוחצירא, מספר ההרוגים בתקיפות כוחותינו ביממה האחרונה בלבנון, באתר עכשיו 14 ياسين في تقرير جديد عن وحدة مخاطر الكوارث: 140 غارة خلال يومين و1873 قتيلا و9134 جريحاً, אל-מרכזיה, ‏1 באוקטובר 2024 יואב זיתון, דניאל אדלסון, ניו יורק, וכתבי ynet, ארה"ב: ישראל החלה בפעילות קרקעית בגבול; צה"ל פתח בירי ארטילרי כבד, גם טנקים יורים, באתר ynet, 30 בספטמבר 2024 איתי בלומנטל, צה"ל: אוגדה 98 החלה בפעילות ממוקדת בדרום לבנון, באתר כאן – תאגיד השידור הישראלי, 30 בספטמבר 2024 אבי אשכנזי, ‏אוגדה 36 מצטרפת לפעילות הקרקעית בלבנון, באתר מעריב אונליין, 2 באוקטובר 2024 צה"ל תקף את מטה המודיעין המרכזי של חזבאללה בביירות, באתר זמן ישראל, 3 באוקטובר 2024 חמאס: היעד בתקיפת צה"ל ליד טריפולי - בכיר הארגון בלבנון, שחוסל, באתר ynet, 5 באוקטובר 2024. ליאור בן ארי, איתמר אייכנר, יואב זיתון, תקיפות עוצמתיות בדאחייה: "היעד - בכיר חיזבאללה, שסומן כיורשו של נסראללה", באתר ynet, 4 באוקטובר 2024 פאדי אמון, דיווחים: ישראל ניסתה להרוג את האשם ספי א־דין, שסומן כיורשו של נסראללה, באתר הארץ, 4 באוקטובר 2024 ליאור בן ארי, רויטרס, מטחים לחיפה והגליל; גורמים ישראלים אישרו: "יורשו המיועד של נסראללה חוסל", באתר ynet, 5 באוקטובר 2024 יניב קובוביץ, צה"ל מאשר: תקפנו בגבול לבנון-סוריה; הצבא החל לאטום מנהרות באמצעות מלט, באתר הארץ, 4 באוקטובר 2024 מחשש שיחוסלו: בכירי חמאס נוטשים את לבנון ואיראן, באתר חדשות 13, 6 באוקטובר 2024 ההרס בלבנון: צה"ל תוקף יעדי חיזבאללה בביירות, מתחזקת ההערכה כי יורשו של נסראללה חוסל - אסף גיבור, סרטון בערוץ "i24NEWS עברית", באתר יוטיוב (אורך: 03:21), 6 באוקטובר 2024. אמיר בוחבוט‏, "ניהל את הפרויקטים הרגישים ביותר": צה"ל חיסל בביירות בכיר בחיזבאללה, באתר וואלה, 8 באוקטובר 2024 תוצאות מטס התקיפות הנרחב נחשפות, באתר צה"ל, 8 באוקטובר 2024. שלום כלפון, סגנו של נסראללה: "ישראל רוצה להשמיד כל מי שעומד מולה", באתר עכשיו 14 דרום לבנון: הלבנונים מדווחים שמטוסי קרב של צהל תקפו את מוביל המים הראשי מנהר הליטאני לחקלאים ברצועת החוף בדרום לבנון. צה"ל חיסל מהאוויר את מפקדת חיזבאללה בדרום לבנון, באתר "סרוגים", 8 באוקטובר 2024 אחרי מות הזוג: הושמד המשגר ממנו נורו הרקטות לקריית שמונה, באתר "סרוגים", 9 באוקטובר 2024. יאיר אמר, ‏האו"ם: מיליון עקורים ו-100 אלף פליטים בלבנון, באתר "סרוגים", 30 בספטמבר 2024